Diari Oficial de la Generalitat Valenciana


Sumari del DOGV 4529, del 24-06-2003 (2003/7235)

RESOLUCIÓ de 3 de juny de 2003, del conseller de Cultura i Educació, per la qual s'autoritza la posada en funcionament d'ensenyances en l'Escola Superior de Turisme PAX adscrita a la Universitat Politècnica de València.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4529

Data del DOGV
:   24-06-2003

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2003/7235


Data del document
:   03-06-2003

Organisme emissor
:   Conselleria de Cultura i Educació

Tipus de document
:   Resolució

Anàlisi jurídica

 Descriptors 

:   * València
    * ensenyament privat
    * títol d'estudis
    * universitat

RESOLUCIÓ de 3 de juny de 2003, del conseller de Cultura i Educació, per la qual s'autoritza la posada en funcionament d'ensenyances en l'Escola Superior de Turisme PAX adscrita a la Universitat Politècnica de València. [2003/X7235]
  
El Decret 194/2001, de 18 de desembre, del Govern Valencià, va autoritzar el centre privat d'ensenyança superior Escola de Turisme PAX, adscrit a la Universitat Politècnica de València, a implantar els ensenyaments universitaris conduents a l'obtenció del títol oficial de Diplomat en Turisme.
  
El mencionat decret establix que la posada en funcionament de les ensenyances serà autoritzada pel conseller de Cultura i Educació, una vegada homologat pel Govern el títol oficial a expedir pel centre.
  
Per acord de la Comissió Acadèmica del Consell de Coordinació Universitària de data 7 de març del 2002, s'homologa el pla d'estudis corresponent.
  
Per Reial Decret 494/2003, de 2 de maig, s'homologa el títol de Diplomat de Turisme, centre privat d'ensenyança superior Escola de Turisme PAX, adscrit a la Universitat Politècnica de València.
  
Vist l'article 35 apartat 4 de la Llei Orgànica 6/2001, de 21 de desembre, d'Universitats; l'article 16 apartat 4 del Reial Decret 557/1991, de 12 d'abril, sobre creació i reconeixement d'Universitats i centres universitaris i en exercici de les atribucions conferides per l'article 35 de la Llei de Govern Valencià, resolc:
  
Primer
  
Autoritzar, amb efectes des de la seua impartició, a l'Escola Superior de Turisme PAX, adscrita a la Universitat Politècnica de València, la posada en funcionament de les ensenyances conduents a l'obtenció del títol oficial de Diplomat en Turisme.
  
Segon
  
D'acord amb l'apartat 5 de l'article 35, de la Llei Orgànica 6/2001, de 21 de desembre, d'Universitats, transcorregut el període d'implantació dels plans d'estudis autoritzats, la Universitat Politècnica de València haurà de sotmetre a avaluació de l'Agència Nacional d'Avaluació de la Qualitat i Acreditació el desenrotllament efectiu de les corresponents ensenyances.
  
Tercer
  
De conformitat amb els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, reguladora de la Jurisdicció Contenciosa Administrativa, contra la present resolució, que posa fi a la via administrativa, es podrà interposar potestativament recurs de reposició o plantejar directament recurs contenciós administratiu, en els terminis i davant de l'òrgan que s'indiquen a continuació:
  
a) El recurs de reposició haurà d'interposar-se davant del conseller de Cultura i Educació en el termini d'un mes a comptar des de l'endemà de la publicació.
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.
  
DISPOSICIÓ FINAL
  
La present resolució entrarà en vigor l'endemà de la publicació en el Diari Oficial de la Generalitat Valenciana.